

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤศจิกายน ๒๕62

เรื่อง ขอส่งแบบซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก (เพิ่มเติม)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3815 ลงวันที่ 20 กันยายน 2562

สิ่งที่ส่งมาด้วย 1. แบบซุ้มประตูเมืองเฉลิมพระเกียรติฯ 4 ภาค จำนวน 1 ชุด

2. ประมาณการราคาค่าก่อสร้างซุ้มประตูเมืองเฉลิมพระเกียรติฯ จำนวน 1 ชุด

ตามที่กรมส่งเสริมการปกครองท้องถิ่นได้แจ้งแนวทางการดำเนินโครงการซุ้มประตูเมือง  
เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พร้อมทั้งแบบซุ้มประตูเมือง พระบรมฉายาลักษณ์ของพระบาทสมเด็จพระเจ้าอยู่หัว ที่ฉายกับสมเด็จพระนางเจ้าฯ พระบรมราชินี ภาพพระราชกรณียกิจของพระบาทสมเด็จพระเจ้าอยู่หัว และพระฉายาลักษณ์ของสมเด็จพระนางเจ้าฯ พระบรมราชินี และประมาณการราคาค่าก่อสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ให้จังหวัดพิจารณามอบหมายองค์การบริหารส่วนจังหวัดเป็นหน่วยงานดำเนินการจัดสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก นั้น

กรมส่งเสริมการปกครองท้องถิ่นขอเรียนว่า กรมโยธาธิการและผังเมืองได้จัดส่งแบบและประมาณการราคาค่าก่อสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก (เพิ่มเติม) จำนวน 8 รูปแบบ ที่แสดงถึงอัตลักษณ์ทั้ง 4 ภาค ดังนั้น เพื่อให้การดำเนินโครงการดังกล่าวเป็นไปด้วยความเรียบร้อย เหมาะสม และสมพระเกียรติ จึงขอให้จังหวัดพิจารณานำแบบและประมาณการราคาค่าก่อสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก (เพิ่มเติม) ไปปรับใช้ให้เหมาะสมกับพื้นที่ที่ดำเนินการจัดสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกต่อไป

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ……………………….......……….

ผอ.กพส. ................................

ผอ.กง.พศ. .............................

หน.กง./หน.ฝ. ........................

จนท. ......................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. 0 2241 9000 ต่อ 4132 โทรสาร 0 2241 6930

ผู้ประสานงาน นายสำเนียง สิมมาวัน